Եթե հանդիպան առաջին հատվածը ծանոթությունն էր, ապա երկրորդ մասում մասնակիցներն սկսեցին լայնախոհ լինելու իրենց փորձն անել՝ մասնակցելով «Լույս կաֆե» խորագրով քննարկումներին: Բոլորը նախ և առաջ պատկերացնում էին 2024 թվականի կատարյալ Հայաստանը, ապա խոսում էին երկրի զարգացման գործում իրենց ներդրումն ունենալու մասին: Ոմանք ցանկանում էին նախագահ լինել, մյուսները` ուղղակի վարչապետ, իսկ մի քանի բնապահպաններ անգամ կարգախոս հորինեցին` «Տնկի՛ր այսօր, շնչի՛ր վաղը»: Բայց այս ամենի նպատակը մեկն էր` փոխել Հայաստանն ու այն դարձնել այնպիսին, որ արտագաղթին փոխարինի լայնածավալ ներգաղթը: Ծրագրի նպատակը ոչ միայն ռեսուրսների ներդրումն է, այլև երկրի զարգացմանն ինչ-որ կերպ նպաստելը. սա այն է, ինչ հետագա ամիսների ընթացքում փորձելու են իրենց հերթին իրականացնել «Լույս» հիմնադրամի` 2014 թվականի բոլոր մենթորներն ու մենթիները: